Marie-Pierre Kœnig

Marie-Pierre Kœnig (10. oktoober 1898 – 2. september 1970) oli Prantsusmaa sõjaväelane ja poliitik, kes sai postuumselt Prantsusmaa marssali auastme.

Sõjaväekarjäär
Kœnig osales esimeses maailmasõjas. Pärast sõda jätkas sõjaväeteenistust. Juunis 1940 kohe pärast Prantsusmaa okupeerimist Natsi-Saksamaa poolt liitus ta Londonis Vaba Prantsusmaaga. Ta sõdis Vaba Prantsusmaa vägedes 1942. aastal Erwin Rommeli Aafrika korpuse vastu Põhja-Aafrikas. 
pisi|220px|left|Marie-Pierre Kœnig kohtumas USA kindralitega. Pildil esireas vasakult Omar Bradley, Dwight Eisenhower, Kœnig ja Arthur Tedder (1944)
1944. aastal juhatas ta Prantsuse sisevägesid (FFI). 21. augustil 1944 määrati ta Pariisi sõjakuberneriks. 24. aprillil 1945 vahistas ta Šveitsi piiril marssal Pétaini. 

Aastatel 1945–1949 oli Kœnig Prantsuse okupatsioonitsooni Saksamaal sõjakuberner ja ühtlasi Prantsuse okupatsioonivägede Saksamaal ülemjuhataja.

Poliitik
Kœnig tegutses 1950.–1960. aastatel poliitikuna. Ta oli 1951–1958 Prantsusmaa Rahvuskogu liige. Lühikest aega (juuni–august 1954 ja veebruar–oktoober 1955) oli ta Prantsusmaa relvajõudude minister.

Marie-Pierre Kœnig suri septembris 1970 ja maeti Pariisis Montmartre'i kalmistule. 1984. aastal, president François Mitterrandi ametiajal, anti talle postuumselt Prantsusmaa marssali auaste.

Tunnustus
60px Médaille militaire (1918)
60px Croix de guerre 1914–1918 
60px Vabastusorden (1942)
60px Médaille de la Résistance 
60px Croix de guerre 1939–1945 
60px Auleegioni suurohvitseri klassi orden (1945)
60px Auleegioni suurristi klassi orden (1949)

Välisriikide autasud
60px USA Legion of Meriti komandöri klassi orden 
57px Nõukogude Liidu Suvorovi 1. järgu orden 

 Sõjaväelised auastmed 
 leitnant kapten major  kolonelleitnant kolonel 100px 100px 100px 100px 100px 1920 1931 juuni 1940 november 1940 juuni 1941 brigaadikindral diviisikindral korpusekindral armeekindral Prantsusmaa marssal 100px 100px 100px 100px 100px juuni 1942 mai 1943 juuni 1944 mai 1946 1984 (postuumselt)

Kategooria:Prantsusmaa marssalid
Kategooria:Prantsusmaa poliitikud
Kategooria:Auleegioni suurristi kavalerid
Kategooria:Montmartre'i kalmistule maetud
Kategooria:Sündinud 1898
Kategooria:Surnud 1970